**ЗАПИСНИК И ПРЕДЛОГ КОМИСИЈЕ**

**ЗА СПРОВОЂЕЊЕ ПОСТУПКА ПРЕНОСА ПРАВА ЈАВНЕ СВОЈИНЕ НА НЕПОКРЕТНОСТИ ГРАДА НИША У ЈАВНУ СВОЈИНУ РЕПУБЛИКЕ СРБИЈЕ**

Сачињен дана 28.04. 2015. године у Управи за имовину и инспекцијске послове Града Ниша.

Комисија образована и именована Решењем Градоначелника Града Ниша бр.1432/2015-01 од 23.04.2015. године, за спровођење поступка преноса права јавне својине на непокретности Града Ниша у јавну својину Републике Србије – за потребе Министарства правде, Основног суда у Нишу, поступајући у складу са задатком одређеним у ставу III наведеног решења, утврдила је следеће:

- Државно правобранилаштво – Одељење у Нишу упутило је дана 03.02.2015. године Граду Нишу писани захтев број П-98/14 у коме је наведено да Основни суд у Нишу више од 30 година користи станове у стамбеној згради у Нишу, у ул. Краља Стевана Првовенчаног бр. 1, који су претворени у пословне просторије – суднице и судијске канцеларије и предложило да се наведене непокретности пренесу у јавну својину Републике Србије, за потребе Министарства правде , Основног суда у Нишу.

- увидом у извод из листа непокретности број 107, утврђено је да је на катастарскoj парцели бр. 2069/3, КО Ниш Ћеле Кула, уписано право јавне својине Града Ниша на 6 (шест ) станова у стамбеној згради у Нишу, у ул. Краља Стевана Првовенчаног бр. 1 и то:

* петособни стан- канцеларија, површине 126м2, број улаза 1, број посебног дела 1, у приземљу зграде;
* петособни стан- канцеларија, површине 142м2, број улаза 1, број посебног дела 4, на првом спрату зграде;
* шестособи стан- канцеларија, површине 145м2, број улаза 1, број посебног дела 8, на другом спрату зграде;
* шестособни стан- канцеларија, површине 151м2, број улаза 1, број посебног дела 9, на другом спрату зграде
* петособни стан- канцеларија, површине 146м2, број улаза 1, број посебног дела 12, на трећем спрату зграде и
* шестособни стан- канцеларија, површине 150м2, број улаза 1, број посебног дела 13, на трећем спрату зграде,

чиме су испуњени услови да Град Ниш као власник предметне непокретности предузиме потребне радње у циљу преноса права јавне својине.

Град Ниш је носилац права јавне својине на предметним непокретностима на основу члана 18. став 1. Закона о јавној својини („Службени гласник РС“ бр. 72/2011 и 88/2013), којим је прописано да су носиоци права јавне својине на стварима у смислу овог закона Република Србија, аутономна покрајина и јединица локалне самоуправе , чиме су испуњени услови за поступање на основу члана 26. став 1 тачка 3. истог закона којим је прописано да се под располагањем стварима у јавној својини сматра и пренос права јавне својине на другог носиоца права јавне својине, (са накнадом или без накнаде), укључујући и размену.

Уредбом о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда („Сл.гласник РС“, бр.24/12), чланом 3. став1. тачка 2. је прописано да се непокретности могу прибавити у јавну својину непосредном погодбом и то у случају када се ради о међусобном располагању између носилаца права јавне својине. Чланом 3. став 3. наведене Уредбе је прописано да пошто надлежни орган донесе акт да се непокретност прибави, односно отуђи из јавне својине непосредном погодбом формира Комисију, која по окончаном поступку непосредне погодбе записник са одговарајућим предлогом доставља надлежном органу.

Одлуком о прибављању, располагању и управљању стварима у јавној својини Града Ниша („Службени лист Града Ниша“ бр. 67/2013 и 85/2014) чланом 18. је прописано да поступак прибављања, односно отуђења непокретних ствари из јавне својине Града, на предлог надлежне управе , покреће Градоначелник, а да о прибављању односно отуђењу истих из јавне својине Града одлучује Скупштина Града Ниша.

У складу са наведеним, утврђено је да би се на овај начин извршио пренос права из јавне својине Града Ниша у јавну својину Републике Србије, чиме се на предметним непокретностима остварује располагање између носилаца права јавне својине - Града Ниша и Републике Србије, непосредном погодбом без накнаде, а за потребе Министарства правде, Основног суда у Нишу.

Имајући у виду утврђено чињенично стање, Комисија сагласно констатује да су испуњени услови за пренос непокретности из јавне својине Града Ниша, непосредном погодбом без накнаде, да овај поступак у конкретном случају представља једино могуће решење и да се његовом реализацијом врши озакоњење фактичког стања на предметним становима који су у државини Основног суда у Нишу више од 30 година и користе се за обављање послова из надлежности тог органа.

Поступајући на основу става III Решења Градоначелника Града Ниша бр. 1432/2015-01 од 23.04.2015. године, а уз примену члана 3. став 3. Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда („Сл.гласник РС“, бр.24/12), Комисија на основу овог записника подноси

**ПРЕДЛОГ**

за пренос права јавне својине Града Ниша у јавну својину Републике Србије - 6 (шест станова у стамбеној згради у Нишу, за потребе Министарства правде , Основног суда у Нишу, непосредном погодбом без накнаде, на непокретностима које се налазе у стамбеној згради бр. 1 у ул. Краља Стевана Првовенчаног у Нишу, постојећих на катастарскoj парцели бр. 2069/3 КО Ниш Ћеле Кула, на којима је у листу непокретности бр. 107 КО Ниш -Ћеле Кула уписано право јавне својине Града Ниша и то:

* петособни стан- канцеларија, површине 126м2, број улаза 1, број посебног дела 1, у приземљу зграде;
* петособни стан- канцеларија, површине 142м2, број улаза 1, број посебног дела 4, на првом спрату зграде;
* шестособи стан- канцеларија, површине 145м2, број улаза 1, број посебног дела 8, на другом спрату зграде;
* шестособни стан- канцеларија, површине 151м2, број улаза 1, број посебног дела 9, на другом спрату зграде
* петособни стан- канцеларија, површине 146м2, број улаза 1, број посебног дела 12, на трећем спрату зграде и
* шестособни стан- канцеларија, површине 150м2, број улаза 1, број посебног дела 13, на трећем спрату зграде.

Записник са Предлогом се доставља Управи за имовину и инспекцијске послове Града Ниша, као надлежној управи, ради израде нацрта решења, достављања Градском већу Града Ниша, које ће утврдити предлог решења и исти доставити Скупштини Града Ниша, ради доношења.

Председник и чланови Комисије су сагласни са напред наведеним и Записник својеручно потписују, без примедби на исти.

**Комисија**

**за спровођење поступка преноса права јавне својине на непокретности Града Ниша у јавну својину Републике Србије, на шест станова у стамбеној згради у Нишу, у ул. Краља Стевана Првовенчаног бр. 1, за потребе Министарства правде – Основног суда у Нишу бр.** **1432/2015-01 од 23.04.2015. године**

\_\_\_\_\_\_\_\_\_\_\_\_\_\_\_\_\_\_\_\_\_\_\_

Љиљана Крстић, председник, Управа за имовину и инспекцијске послове;

\_\_\_\_\_\_\_\_\_\_\_\_\_\_\_\_\_\_\_\_\_\_\_

Светлана Петковић, члан, Управа за имовину и инспекцијске послове ;

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Мирослав Рајковић, члан, Управа за имовину и инспекцијске послове.

\_\_\_\_\_\_\_\_\_\_\_\_\_\_\_\_\_\_\_\_\_\_\_

Милена Чанак, записничар, Управа за имовину и инспекцијске послове